Na osnovu člana 118. Zakona o radu („Službene novine Federacije BiH“, broj: 26/16, 89/18, 44/22 i 39/24), člana 108. Zakona o odgoju i obrazovanju u osnovnoj i srednjoj školi u Kantonu Sarajevo (“Službene novine Kantona Sarajevo”, broj: 27/24*)*, člana 173. i 174. Kolektivnog ugovora za djelatnosti predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“, broj: 24/22, 40/22, 7/24, 39/24)*,* člana 27. Pravilnika za prijem radnika u radni odnos u osnovnim i srednjim školama kao javnim ustanovama na području Kantona Sarajevo (“Službene novine Kantona Sarajevo broj: 8/25), na osnovu člana 4. Poslovnika o radu, ***uz prethodne konsultacije i saglasnost predstavnika Sindikata JU Osnovne škole „Zaim Kolar“ Dejčići, te dostavljeno pisano mišljenje, akt broj: 01-65/25 od 21.3.2025. godine***, Školski odbor na **8. (osmoj)** redovnoj sjednici održanoj dana 24.3.2025. godine, donosi sljedeći

**P R A V I L N I K**

 **O IZMJENAMA I DOPUNAMA PRAVILNIKA O RADU**

**JU OSNOVNE ŠKOLE „ZAIM KOLAR“ DEJČIĆI**

**Član 1.**

**(Odlučivanje o potrebi prijema u radni odnos)**

Član 6 . Pravilnika o radu JU Osnovne škole „Zaim Kolar“ Dejčići, mijenja se i glasi:

1. Direktor škole u okviru svojih nadležnosti blagovremeno u skladu sa Pravilnikom s kriterijima zaproglašavanje radnika za čijim radom je potpuno ili djelimično prestala potreba u osnovnim i srednjim školama kao javnim ustanovama na području Kantona Sarajevo iskazuje postojanje upražnjenog radnog mjesta u Školi, radi zasnivanja radnog odnosa na neodređeno ili određeno vrijeme, u skladu sa Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu.
2. Školski odbor donosi odluku o raspisivanju javnog konkursa za izbor direktora (u daljem tekstu: javni konkurs) šest mjeseci prije isteka mandata direktora, odnosno najmanje šest mjeseci prije završetka nastavne godine, ukoliko mandat direktora ističe u periodu juli-oktobar tekuće kalendarske godine i imenuje komisiju koja provodi proceduru koja prethodi proceduri izbora imenovanja direktora (u daljem tekstu: komisija).
3. Direktor škole u skladu sa zakonskim i podzakonskim aktima daje prijedlog Školskom odboru za imenovanje pomoćnika direktora škole.

**Član 2.**

**(Popunjavanje upražnjenih radnih mjesta)**

Član 7. Pravilnika o radu JU Osnovne škole „Zaim Kolar“ Dejčići, mijenja se i glasi:

1. Radni odnos u ustanovi zasniva se zaključivanjem ugovora o radu između radnika i direktora s danom otpočinjanja rada, odnosno stupanja na rad radnika, u skladu s ugovorom o radu.
2. Radnici škole definiraju radni angažman ugovorom o radu.
3. Upražnjeno radno mjesto u školama kao javnim ustanovama prvo se popunjavaju s jedinstvene rang liste radnika za čijim radom je potpuno ili djelimično prestala potreba u odnosu na ugovor o radu na neodređeno vrijeme koji su zaključili s poslodavcem na osnovu javnog konkursa, koja se vodi u Ministarstvu.
4. Ukoliko u školi kao javnoj ustanovi postoji upražnjeno radno mjesto, škola je dužna prvo preuzeti lice sa spiska radnika za čijim je radom potpuno ili djelomično prestala potreba iz stava (3) ovog člana, koje ispunjava sve opće i posebne uvjete za to radno mjesto.
5. Pravo na evidentiranje u spisak radnika za čijim je radom potpuno ili djelimično prestala potreba iz stava (3) ovog člana imaju radnici, koji su u radnom odnosu na neodređeno vrijeme, kao i radnici koji nisu ponovo izabrani za direktora, odnosno pomoćnika direktora, a ne miruju im prava i obaveze iz radnog odnosa koje podrazumijevaju prethodno radno mjesto, u okviru svog profila i stručne spreme u školama kao javnim ustanovama Kantona.
6. Pravilnik kojim se definiraju kriteriji za proglašavanje radnika za čijim je radom potpuno ili djelimično prestala potreba, te uvjete preuzimanja radnika iz jedne škole u drugu donosi ministar nakon prethodne pribavljene saglasnosti sindikata.
7. Ukoliko se popunjavanje upražnjenog radnog mjesta u skladu sa stavom (3) ovog člana ne može realizirati, upražnjeno mjesto oglašava se putem javnog konkursa, koji se provodi u skladu sa Pravilnikom sa kriterijima za prijem radnika u radni odnos koji donosi ministar nakon prethodno pribavljene saglasnosti vlade i uz konsultacije sa sindikatom.
8. Radnik koji je upisan u evidenciju iz stava (5) ovog člana briše se iz evidencije ako zasnuje ili odbije zasnovati radni odnos u skladu s odredbom stava (4) ovog člana najkasnije istekom otkaznog roka.
9. Škola može popuniti radno mjesto na način propisan odredbom stava (1) ovog člana tek nakon što od Ministarstva dobije saglasnost za raspisivanje javnog konkursa, odnosno nakon što se škola istom organu pismenim putem očitovala o razlozima zbog kojih nije primljeno upućeno lice.
10. U interesu zaštite života i zdravlja radnika za vrijeme proglašenog stanja prirodne ili druge nesreće, kao i za vrijeme vanrednog stanja u Federaciji BiH ili Kantonu Sarajevo, proglašenog od strane nadležnih institucija, u skladu s procjenom odnosno tehničkim mogućnostima, direktor može, nakon prethodno pribavljene saglasnosti Sindikata, donijeti odluku da radnik obavlja poslove i izvan prostorija ustanove (kod kuće radnika ili u drugom prostoru koji osigura radnik), a koja će sadržavati vrijeme i način obavljanja rada.
11. Direktor će radniku iz stava (10) ovog člana osigurati sva sredstva potrebna za rad kod kuće ili u drugom prostoru koji osigura radnik, u skladu sa sporazumom koji će potpisati ministar Ministarstva za odgoj i obrazovanje Kantona Sarajevo i Sindikat.
12. Radnik iz stava (10) ovog člana će biti u obavezi svakodnevno kontaktirati direktora u svrhu dogovora o načinu obavljanja radnih zadataka i izvještavanja o obavljenim zadacima.
13. Radniku iz stava (10) ovog člana pripadaju sva prava iz Kolektivnog ugovora, osim prava na naknadu za prijevoz na posao i s posla.

**Član 3.**

**(Prijem radnika sa Liste tehnološkog viška)**

Član 8. Pravilnika o radu JU Osnovne škole „Zaim Kolar“ Dejčići, mijenja se i glasi:

Direktor je obavezan dostavljati dokumentaciju iz stava (1) člana 13. Pravilnikom s kriterijima za proglašavanje radnika za čijim radom je potpuno ili djelimično prestala potreba u osnovnim i srednjim školama kao javnim ustanovama na području Kantona Sarajevo kontinuirano tokom cijele školske godine, u roku od 15 dana od dana nastanka potrebe za popunu upražnjenog radnog mjesta, ukoliko se za to ukaže potreba i na osnovu toga, primjenom ovog pravilnika, obavezan vršiti prijem radnika koji se nalaze na zbirnim listama koje vodi Ministarstvo, odnosno provoditi konkursne procedure na osnovu saglasnosti ministra za odgoj i obrazovanje Kantona Sarajevo (u daljnjem tekstu: ministar).

 **Član 4.**

**(Konkurs)**

Član 9. Pravilnika o radu JU Osnovne škole „Zaim Kolar“ Dejčići, mijenja se i glasi:

Uslovi za raspisivanje, način objavljivanja i sadržaj javnog konkursa radi prijema u radni odnos nastavnika, stručnih saradnika, saradnika i radnika za obavljanje drugih poslova u osnovnim školama kao javnim ustanovama na podruĉju Kantona Sarajevo (u daljem tekstu: ustanova), izuzeci, kriteriji i način bodovanja, dodatno bodovanje po osnovu dopunskih prava boraca - branitelja Bosne i Hercegovine i članova njihovih porodica, prijava na javni konkurs i dostavljanje dokumentacije, imenovanje, razrješenje i rad konkursne komisije, donošenje odluka o prijemu u radni odnos, podnošenje žalbe propisane su odredbama Pravilnika za prijem radnika u radni odnos u osnovnim i srednjim školama kao javnim ustanovama na području Kantona Sarajevo (''Službene novine Kantona Sarajevo'' broj: 8/25).

**Član 5.**

**(Konkurs)**

Iza Člana 9. Pravilniku o radu JU Osnovne škole „Zaim Kolar“ Dejčići dodaju se novi članovi 9a i 9b koji glase:

**Član 9a.**

 **(Uslovi za raspisivanje konkursa)**

1. Uslovi za pokretanje postupka prijema u radni odnos radnika putem konkursa su:
2. osigurana sredstva u Budžetu Kantona Sarajevo ukoliko se radi o novom radnom mjestu utvrđenom Nastavnim planom i programom i Pedagoškim standardima i normativima i
3. provedena procedura utvrđena Pravilnikom o zbrinjavanju radnika za čijim je radom djelimično ili potpuno prestala potreba.
4. Ustanove mogu raspisati javni konkurs za prijem radnika tek nakon prethodno pribavljene saglasnosti ministra za odgoj i obrazovanje Kantona Sarajevo (u daljem tekstu: ministar).
5. Tekst saglasnosti za raspisivanje konkursa automatski se generiše i dostavlja putem Modula ustanovama.
6. Saglasnost za raspisivanje konkursa obavezno sadrži tačan termini li rok za njegovo raspisivanje i objavljivanje, a koji ne može biti kraći od deset dana.
7. Ustanova je obavezna da u roku od dva radna dana od donošenja odluke o raspisivanju konkursa, u Modul unese elemente teksta konkursa koji nisu definisani u saglasnosti ministra, a propisani su zakonom i ovim pravilnikom, pri čemu se podaci iz saglasnosti, kao i profil i stručna sprema za svako pojedinačno radno mjesto automatski povlače iz Modula.
8. Ako Modul automatski ne povuče podatak koji se odnose na profil i stručnu spremu, Ministarstvo će, na zahtjev škole, odobriti naknadni unos tih podataka.

**Član 9b.**

 **(Objavljivanje konkursa)**

1. Ministarstvo će na službenoj internet stranici jednom godišnje objaviti obavještenje kojim će informisati javnost da će se konkursi u osnovnim i srednjim školama, kao javnim ustanovama, objavljivati i provoditi putem Modula koji će korisnicima biti dostupan putem službene internet stranice Ministarstva.
2. Kroz Modul, administrator sistema šalje tekst konkursa koji se objavljuje na službenoj internet stranici Ministarstva i istovremeno se dostavlja Javnoj ustanovi "Služba za zapošljavanje Kantona Sarajevo" (u daljem tekstu: Služba) radi objavljivanja na službenoj internet stranici Službe, uz obaveznu naznaku datuma isteka roka za prijavu na konkurs.
3. Konkurs ostaje objavljen na službenoj internet stranici Ministarstva tokom perioda za prijavu.
4. Rok za prijave je osam dana od dana objave konkursa na službenoj internet stranici Ministarstva.

**Član 6.**

**(Konkursna komisija)**

Član 10. Pravilnika o radu JU Osnovne škole „Zaim Kolar“ Dejčići, mijenja se i glasi:

1. Direktor ustanove rješenjem imenuje i razrješava Komisiju za osnovnu školu koju čine tri člana: EMIS odgovorna osoba i dva člana iz reda radnika ustanove.
2. Rješenjem iz stava (1) ovog člana direktor ustanove istovremeno imenuje i zamjenske članove Komisije, koji će obavljati poslove članova Komisije u slučaju postojanja razloga za izuzeće ili drugih okolnosti objektivne spriječenosti.
3. Članovi Komisije obavezno, na konstituirajućoj sjednici, biraju predsjednika i zamjenika predsjednika Komisije, te donose poslovnik o radu.
4. O radu Komisije vodi se zapisnik koji potpisuju svi članovi Komisije.
5. Članovi Komisije moraju imati najmanje isti stepen stručne spreme koja se kao uslov za aplikanta/kandidata navodi u javnom konkursu.
6. Članovi Komisije u svom radu moraju biti nezavisni i nepristrasni. Mandat članova Komisije traje četiri godine.
7. Komisiji iz stava (1) ovog člana pripada naknada za rad u skladu sa posebnom odlukom ministra.
8. Sekretar ustanove je obavezan Komisiji osigurati sve relevantne propise, na osnovu kojih se vrši prijem radnika.

**Član 7.**

**(Stupanje na snagu)**

Ovaj Pravilnik stupa na snagu osmog dana od dana objavljivanja na oglasnoj ploči Škole, a počet će se primjenjivati od 1.5.2025. godine.

***Uz saglasnost predstavnika Sindikata JU Osnovna škola “Zaim Kolar” Dejčići***

***kao predstavnika radnika***

\_\_\_\_\_\_\_\_\_\_\_\_\_\_\_\_\_\_\_\_\_\_

 */Ehlimana Fazlić /*

Predsjednik Školskog odbora

 *\_\_\_\_\_\_\_\_\_\_\_\_\_\_\_\_\_\_\_\_\_\_*

 /Nusret Bajrović/

Broj: 01-1-280-1/25

Dejčići, 24.3.2025. godine

Dostaviti:

* Oglasna ploča škole
* Web stranica škole
* Sindikalnom povjereniku
* a/a